ჩხოროწყუს მუნიციიპალიტეტის საკრებულოს თავმჯდომარის (კირცხისა და ლეწურწუმეს მაჟორიტარი დეპუტატის) შოთა წურწუმიას 2023 წელს გაწეული მუშაობის შესახებ ანგარიში

პირველ რიგში, მინდა კიდევ ერთხელ დიდი მადლობა გადაგიხადოთ გამოცხადებული ნდობისთვის და მხარდაჭერისთვის. მე, როგორც საკრებულოს წევრი, არჩეული ვარ ლეწურწუმესა და კირცხის თემის მაჟორიტარად. ასევე 2021 წლის ადგილობრივი თვითმმართველობის არჩევნების შედეგად, წარდგენილი ვიყავი პარტია ,,გახარია საქართველოსთვის“ პროპორციული სიის პირველ ნომრად.

ჩხოროწყუს მუნიციპალიტეტის საკრებულოს თავმჯდომარედ ამირჩიეს 2021 წლის 23 დეკემბერს, რაც ჩემთვის ძალიან დიდი პატივია, ვგრძნობ უდიდეს პასუხისმგებლობას და ვცდილობ კოლეგებთან ერთად ერთგულად ვემსახურო ჩვენს ძვირფას ჩხოროწყუსა და ჩხოროწყუელებს.

2021 წლიდან დღემდე არსებული წესის შესაბამისად, ყოველი სამუშაო წლის ბოლოს ვცდილობ სხვადასხვა ფორმით შესაძლებლობის ფარგლებში, ჩავაბარო მოსახლეობას ანგარიში ჩემს მიერ გაწეული საქმიანობის შესახებ. მიმაჩნია, რომ ანგარიშვალდებულება, მუდმივი კომუნიკაცია მოსახლეობასთან, მათი ჩართულობა და ინტერესების/მოთხოვნების მოსმენა, პრობლემებისა თუ საჭიროებების მიტანა გადაწყვეტილებების მიმღებ ხელმძღვანელ პირებთან და გაჟღერება საკანონმდებლო ორგანოში, ერთერთი უმნიშვნელოვანესი კომპონენტია ადგილობრივი თვითმმართველობის ნორმალურად და გამჭირვალედ ფუნქციონირებისათვის და მოსახლეობის კეთილდღეობაზე ორიენტირებული შედეგის მისაღებად.

მოგეხსენებათ, როგორც მუნიციპალიტეტის საკრებულოს თავმჯდომარე, აქტიურად ვარ ჩაბმული საკრებულოს სამუშაო პროცესში. ვარ საკრებულოს ორი კომისიის საფინანსო საბიუჯეტო და ქონების მართვისა და ბუნებრივი რესურსების მართვის კომისიის შემადგენლობაში. ასევე, ვარ გენდერული საბჭოს თავმჯდომარე. გარდა ჩემი აქტიური მონაწილეობისა საკრებულოს სამუშაო პროცესში, ყოველდღიური კომუნიკაცია მაქვს მუნიციპალიტეტის მოსახლეობასთან. შესაბამისად, პირდაპირი წყაროსგან, უშუალოდ ხალხისგან ვიღებ ინფორმაციას მათი საჭიროებებისა და პრობლემების შესახებ, მიუხედავად ოპოზიციაში ყოფნისა. მომართვის შესაბამისად, ჩემი შესაძლებლობის ფარგლებში, დროულად ვეხმარები მოქალაქეებს. არცერთი დღე არ შემიწყვიტავს მოსახლეობასთან კომუნიკაცია. ყველანაირი გზით, ადგილზე ვიზიტით, თუ შეხვედრებით ვახერხებდი მათი პრობლემების მოსმენას და შესაძლებლობის შესაბამისად აღმოფხვრას.

საკრებულოს თავმჯდომარის საქმიანობა განსაზღვრულია კანონმდებლობით. უფლებამოსილებები დაკავშირებულია როგორც საკრებულოს მუშაობის ორგანიზაციულ ხელმძღვანელობასა და საკრებულოს საქმიანობის კოორდინაციასთან, ასევე მოიცავს ადმინისტრაციული ხასიათის გადაწყვეტილბების მიღებას. წარვმართავ საკრებულოს, ბიუროს სხდომებს, განვიხილავ საკითხებს, ვიღებ გადაწყვეტილებებს, ვხელმძღვანელობ აპარატის ორგანიზაციულ საქმიანობას, ვახორციელებ საკრებულოს წარმომადგენლობით ფუნქციებს.

საკრებულოს ბიუროს შემადგენლობაში შედიან საკრებულოს თავმჯდომარე, საკრებულოს თავმჯდომარის მოადგილე, საკრებულოს კომისიებისა და ფრაქციების თავმჯდომარეები. საკრებულოს ორგანიზაციულ-ტექნიკურ მომსახურებას უწევს საკრებულოს აპარატი .

ჩხოროწყუსს მუნიციპალიტეტის საკრებულო, საკითხების წინასწარ მომზადებას, გადაწყვეტილებების შესრულებისათვის ხელის შეწყობას, გამგეობის, მისი სტრუქტურული ერთეულების და მუნიციპალიტეტის მიერ დაფუძნებული იურიდიული პირების კონტროლს ახორციელებს ჩხოროწყუსს მუნიციპალიტეტის საკრებულოს 5 კომისიის მეშვეობით:

1. სამანდატო საპროცედურო საკითხთა და ეთიკის კომისია-თავმჯდომარე თამარ გოგუა

2. სივრცით ტერიტორიული დაგეგმარებისა და ინფრასტრუქტურის საკითხთა კომისია- თამჯდომარე ნია ჭითანავა

3. საფინანსო-საბიუჯეტო კომისია-თავმჯდომარე აჩიკო ცირამუა

4. სოციალურ საკითხთა კომისია-თავმჯდომარე ელზა ხოჭოლავა

5.ქონების მართვისა და ბუნებრივი რესურსების საკითხთა კომისია-თავმჯდომარე ოთარ შენგელია

დღეისმდგომარეობით ჩხოროწყუსს მუნიციპალიტეტის საკრებულოში მოქმედებს 3 ფრაქცია:

1. ფრაქცია ,,ჩხოროწყუ საქართველოსთვის“ თავმჯდომარე თენგიზ ზედანია.

2) ფრაქცია-„ერთიანი ნაციონალური მოძრაობა“-თავმჯდომარე ქართლოს საჯაია.

3) ფრაქცია-„ქართული ოცნება-დემოკრატიული საქართველო“-თავმჯდომარე კობა ჯიქია.

**საანგარიშო პერიოდში გაიმართა:**

**სულ გაიმართა საკრებულოს 11 სხდომა და ბიუროს 10 სხდომა. საფინანსო-საბიუჯეტო საკითხთა კომისიის 5 სხდომა, განხილულ იქნა 6 საკითხი; ქონების მართვის და ბუნებრივი რესურსების საკითხთა კომისიის 4 სხდომა განხილულ იქნა 6 საკითხი; სამანდატო საპროცედურო საკითხთა და ეთიკის კომისიის 5 სხდომა განხილულ იქნა 12 საკითხი; სოციალურ საკითხთა კომისიის 1 სხდომა, განხილულ იქნა 1 საკითხი; სივრცით ტერიტორიული დაგეგმარებისა და ინფრასტრუქტურულ საკითხთა კომისიის 5 სხდომა, განხილულ იქნა 6 საკითხი.**

საკრებულოს მორიგი სხდომები საკრებულოს რეგლამენტის შესაბამისად იმართება ყოველი თვის პირველ ორშაბათს. საკრებულოს თავმჯდომარეს აქვს მოქალაქეთა მიღებისთვის დადგენილი დღეები, ყოველი კვირის სამშაბათი და ხუთსაბათი, 11;00 დან 16;00 სთ-მდე. პერიოდულად საკრებულოს წევრებთან ერთად ვმსჯელობთ ყველა იმ პრობლემაზე, რაც კონკრეტულ ადმინისტრაციულ ერთეულშია და მერიის შესაბამისი სამსახურების მეშვეობით ვმუშაობთ მათ გადაწყვეტაზე არსებული ფინანსური რესურსის ფარგლებში.

**მოსახლეობასთან კომუნიკაცია, მათთან ერთად არსებულ საჭიროებებზე საუბარი მნიშვნელოვანია, სწორედ ამ მიზნით არაერთი შეხვედრა გაიმართა ადგილობრივ მოსახლეობასთან. საანგარიშო პერიოდში მიღებულ იქნა 15 დადგენილება, 14 განკარგულება.** ჩვენთვის სამოქალაქო სექტორთან თანამშრომლობა, ღია მმართველობა და გამჭვირვალობა პრინციპულად მნიშვნელოვანია. ჩვენ მუდმივად ვთანამშრომლობთ სხვადასხვა არასამთავრობო ორგანიზაციებთან; ასევე ვთანამშრომლობთ ადგილობრივი თვითმმართველობის ეროვნულ ასოციაციასთან, რომელიც მუშაობს თვითმმართველობების გაძლიერებასა და განვითარებაზე, რაც არის უმნიშვნელოვანესი მუნიციპალიტეტებს შორის თანამშრომლობის გაღრმავებისა და გამოცდილების გაზიარების კუთხით;

ერთ-ერთ მნიშვნელოვან პრიორიტეტს წარმოადგენს მუშაობა გენდერული თანასწორობის მიმართულებით. მუნიციპალიტეტში შექმნილია გენდერული თანასწორობის საბჭო, რომელიც მიზნად ისახავს საქართველოს მიერ ნაკისრი საერთაშორისო ვალდებულებების ჯეროვან შესრულებას ადგილობრივ დონეზე, ქალთა და მამაკაცთა თანასწორობის ხელშეწყობას.

საკრებულოს წევრებთან ერთად აქტიურად ვმონაწილეობთ მუნიციპალიტეტისთვის მნიშვნელოვანი პროექტების განხილვასა და მთავარი ფინანსური დოკუმენტის - ბიუჯეტის ფორმირებაში. პერიოდულად ვისმენთ მერიის სტრუქტურული ერთეულების და მუნიციპალიტეტის მიერ დაფუძნებული კერძო სამართლის იურიდიული პირების გაწეული მუშაობის ანგარიშებს, ვაძლევთ რეკომენდაციებს და ერთობლივად ვსახავთ სამომავლო გეგმებს.

გვქონდა შეხვედრები როგორც მერიის სამსახურების წარმომადგენლებთან, ასევე მის დაქვემდებარებაში მყოფ არასამეწარმეო-არაკომერციულ იურიდიულ პირებთან, სადაც საუბარი ეხებოდა წამოჭრილი პრობლემების მოგვარების გზებსა და შემდგომი სამოქმედო გეგმის დასახვას. მუდმივი კომუნიკაცია მაქვს მუნიციპალიტეტის მოსახლეობასთან, ვმართავ მათთან შეხვედრებს, როგორც უბნების მიხედვით ასევე ინდივიდუალურ ფორმატში.

**ჩხოროწყუს მუნიციპალიტეტის საკრებულოს 2022 წლის ნოემბრის N 26 დადგენილებით, ჩხოროწყუს მუნიციპალიტეტის 2023 წლის ბიუჯეტი დამტკიცდა საკუთარი შემოსავლების ნაწილში. 12 184,7 ათასი ლარით, საბიუჯეტო წლის განმავლობაში მუნიციპალიტეტის საკრებულოს მიერ მუნიციპალიტეტის მერის შესაბამისი წინადადების შესაბამისად განხორციელდა ბიუჯეტის 5 ცვლილება და დღევანდელი მდგომარეობით მუნიციპალიტეტის ბიუჯეტი დამტკიცებულია 21 938,3 ათასი ლარით. 2023 წლის 1 ნოემბრისთვის მუნიციპალიტეტის ბიუჯეტის შემოსულობებმა შეადგინა 14 160,4 ათასი ლარი, ხოლო გადასახადებმა 8 997,5 ათასი ლარი. გადასახდელები მიიმართა შემდეგ დაფინანსებებზე.**

2024 წლის ბიუჯეტის პრიორიტეტები უნდა იქნეს.

1) მიმზიდველი საინვესტიციო გარემოს შექმნა;

2) ინფრასტრუქტურის მკვეთრად გაუმჯობესება;

3) სკოლამდელი აღზრდა-განათლებისადმი ხელმისაწვდომობის გაზრდა და ხარისხის ამაღლება;

4) განუხრელი ზრუნვა მოსახლეობის სოციალური და ჯანდაცვის პროგრამების განხორციელებაზე;

5) კულტურის, სპორტის, ძეგლთა დაცვის და ახალგაზრდული პროგრამების ფინანსური მხარდაჭერა;

მოსახლეობასთან სისტემატიური შეხვედრები, მაჟორიტარებთან ერთად, ყველა იმ პრობლემის იდენტიფიცირებას უწყობს ხელს, რომელიც ჩვენ მიერ გათვალისწინებულ უნდა იქნეს მომავალი 2024 წლის ბიუჯეტში.

მადლობა ნაყოფიერი 2023 წლისთვის პირველ როგში ჩემს კოლეგებს - საკრებულოს წევრებს, საკრებულოს აპარატს და თითოეულ თანამშრომელს, რომლებიც პროფესიონალიზმითა და პასუხიმგებლობის დიდი გრძნობით ასრულებენ დაკისრებულ ვალდებულებებს. მადლობა თითოულ ჩვენს მოქალაქეს ნდობისა და თანადგომისთვის. მართალია, მუნიციპალიტეტში კვლავ ბევრი პრობლემა რჩება მოსაგვარებელი, თუმცა მერწმუნეთ, ვეცდებით მოსახლეობასთან დიალოგის გზით და მათთან ერთად პრიორიტეტების დასახვით, ახალი ინიციატივებით, ურთიერთთანამშრომლობაზე აგებული საქმიანობით, ეტაპობრივად, ყველა სოფელში მოვაწესრიგოთ ინფრასტრუქტურა, ხელი შევუწყოთ განათლებას, გავაუმჯობესოთ სოციალური გარემო. მე მჯერა, 2024 წელი მეტი განხორციელებული პროექტებისა და შესრულებული ვალდებულებების წელი იქნება.

მერწმუნეთ თითოეული ჩვენგანი მომავალშიც არ დაიშურებს ძალისხმევას გავამართლოთ გამოცხადებული ნდობა და ვიზრუნოთ ჩვენი მოსახლეობის ცხოვრების დონის ამაღლებაზე და მათი ყოფითი პრობლემების მოგვარებაზე.

შოთა წურწუმია- ჩხოროწყუს მუნიციპალიტეტის საკრებულოს თავმჯდომარე

30.11.2023 წელი.